rejauldu/bengali-wikipedia huggingface dataset:
রূপনারায়ণ নদ হল দ্বারকেশ্বর নদ এবং শিলাই নদীর মিলিত প্রবাহ। দ্বারকেশ্বর নদ পুরুলিয়ার ছোটনাগপুর মালভূমি থেকে উৎপন্ন হয়ে বাঁকুড়া জেলার মধ্য দিয়ে প্রবাহিত হয়ে পশ্চিম মেদিনীপুর জেলার ঘাটাল শহরের কাছে শিলাই নদীর সঙ্গে মিলিত হয়ে রূপনারায়ণ নদীর জন্ম হয়; এরপর কিছুপথ প্রবাহিত হয়ে তা পুরনো দামোদর নদ বা মুণ্ডেশ্বরী নদীর সঙ্গে মিলিত হয়। এই মিলিত স্রোত এরপর হুগলি নদীতে এসে পড়ে। নদীটির মোট দৈর্ঘ্য প্রায় 180 কিলোমিটার। নদীটি ইলিশ মাছের জন্য বিখ্যাত। এছাড়া এই নদীর তীরেই স্থাপিত হয়েছে কোলাঘাট তাপবিদ্যুৎ কেন্দ্র। নদীটি বর্ষার সময় বন্যার সৃষ্টি করে। তাই নদীটিতে কিছু স্থানে নদী বাঁধ গড়া হয়েছে। নদীটিকে কেন্দ্র করে জলপথে পণ্য পরিবহনের কথা ভাবছে কেন্দ্র সরকার।  নদীটি বর্তমানে নাব্যতা সংকট, দূষন জলের সমস্যায় জর্জরিত। thumb|হাওড়া জেলার দেউলটিতে রূপনারায়ণ নদ তথ্যসূত্র  বিষয়শ্রেণী:ভারতের নদী বিষয়শ্রেণী:পশ্চিমবঙ্গের নদী
উম্মে মাহজান () একজন কৃষ্ণাঙ্গ নারী সাহাবা ছিলেন। তিনি মসজিদে নববী ঝাড়ু দিতেন। তার মৃত্যু ও দাফনের পর নবী মুহাম্মাদ তার কবরে গিয়ে জানাজার নামাজ আদায় করেন।   জীবনী  বিভিন্ন হাদিসে তার কথা নাম উল্লেখ না করে বলা হয়েছে।  সহীহ বুখারীতে আয়িশা বর্ণিত হাদিসে এক কৃষ্ণাঙ্গ দাসীর কথা পাওয়া যায়, যিনি প্রায়ই আবৃত্তি করতেন, "সেই হারের দিনটি আমার প্রতিপালকের আশ্চর্য ঘটনা বিশেষ/ জেনে রাখুন সে ঘটনাটি আমাকে কুফরের শহর হতে মুক্তি দিয়েছে।" আয়িশা তাকে এর কারণ জিজ্ঞেস করলে তিনি বলেন যে, তিনি যে আরব পরিবারে কাজ করতেন, সে পরিবারের একটি মেয়ে গলায় লাল চামড়ার উপর মূল্যবান পাথর খচিত হার পরে বাইরে যায় এবং সেটি হারিয়ে ফেলে। তখন একটি চিল হারটিকে গোশতের টুকরা মনে করে নিয়ে যায়। গোত্রের লোকেরা হারটি খুঁজে না পেয়ে সেই দাসীর উপর সন্দেহ করে এবং তাকে কঠোরভাবে তল্লাশি করতে থাকে। এমন সময় চিলটি উড়ে যেতে যেতে হারটি ফেলে দেয় এবং তাদের সামনেই তা পড়ে। তখন সেই দাসী বলেন, "তোমরা তো এর জন্যই আমার উপর দোষ চাপিয়েছিলে। তোমরা আমার সম্পর্কে সন্দেহ করেছিলে অথচ আমি এ ব্যাপারে সম্পূর্ণ নির্দোষ। এই তো সেই হার!" এরপর তারা তাকে মুক্ত করে দেয় এবং তিনি নবী মুহাম্মাদের কাছে এসে ইসলাম গ্রহণ করেন। তার জন্য মসজিদে নববীতে একটা তাঁবু তৈরি করে দেওয়া হয়েছিল।  আবু হুরাইরাহ থেকে বর্ণিত অপর একটি হাদিসে উল্লেখ করা হয়েছে যে, একজন কৃষ্ণাঙ্গ মহিলা মসজিদে নববীতে ঝাড়ু দিতেন। নবী মুহাম্মাদ তাকে বেশ কিছুদিন দেখতে না পেয়ে তার সম্পর্কে জিজ্ঞেস করলে সাহাবীরা বলেন যে তিনি মারা গিয়েছেন। নবী তাকে খবর না দেওয়ার কারণ জানতে চান। বর্ণনাকারীর মতে, সাহাবীরা সম্ভবত বিষয়টিকে গুরুত্বপূর্ণ বলে মনে করেননি। নবী সাহাবীদেরকে সেই মহিলার কবর দেখিয়ে দিতে বললে সাহাবীরা তাঁকে সেখানে নিয়ে যান। নবী মুহাম্মাদ সেখানে নামাজ (জানাজা) আদায় করেন।   তথ্যসূত্র   বিষয়শ্রেণী:নারী সাহাবা বিষয়শ্রেণী:অনারব সাহাবা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ১৭:৩৯, ৫ এপ্রিল ২০২৫ (ইউটিসি) :রাজা বসন্তরায়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () অনেক ছোট নিবন্ধ মোবাশশির' (আলাপ) ১০:০৪, ২১ মার্চ ২০২৫ (ইউটিসি)  উল্লেখযোগ্যতা অনুধাবন করার মতো যথেষ্ট তথ্য নেই। এটা দ্রুত অপসারন হয়ে যাওয়ার কথা। - NahidHossain (আলাপ) ১৯:১১, ২১ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডেসলোরাটাডিন () হচ্ছে দ্বিতীয় প্রজন্মের ট্রাইসাইক্লিক H1 রিসেপ্টর ব্লকার বা এন্টিহিস্টামিন যা অ্যালার্জির চিকিৎসায় ব্যবহৃত হয়। এটি লোরাটাডিন এর সক্রিয় মেটাবোলাইট।   ব্যবহার ডেসলোরাটাডিন অ্যালার্জি জনিত সর্দি ও এর ফলে নাক বন্ধ হয়ে যাওয়ার চিকিৎসায় ব্যবহার করা হয়।   এটি লোরাটাডিনের প্রধান মেটাবোলাইট এবং নিরাপত্তা ও কার্যকারিতার দিক থেকে এই দুটি ওষুধের অনেক মিল রয়েছে।    পার্শ্বপ্রতিক্রিয়া প্রধান পার্শ্বপ্রতিক্রিয়াসমুহ হলো মাথা ব্যথা, ক্লান্তি, মুখ শুকিয়ে যাওয়া, পেটের সমস্যা যেমন ক্ষুধামন্দা, বমি ভাব।  এছাড়া কিছু বিরল পার্শ্বপ্রতিক্রিয়া আছে যেমন মাংসপেশিতে ব্যথা, হ্যালুচিনেশন।    কার্যপদ্ধতি  ডেসলোরাটাডিন সুনির্দিষ্টভাবে H1 রিসেপ্টর কে ব্লক করে ফলে হিস্টামিন আর কাজ করতে পারেনা।  এটি মাস্ক্যারিনিক এসিটাইলকোলিন রিসেপ্টরের সকল সাবটাইপের বিরুদ্ধে কাজ করতে পারে। এটি দীর্ঘক্ষণ কাজ করতে পারে তবে ব্লাড-ব্রেন ব্যারিয়ার কে ক্রস করে সেন্ট্রাল নার্ভাস সিস্টেমে প্রবেশ করতে পারেনা ফলে এটি খেলে ঝিমুনি হয় না।    গর্ভাবস্থায় ব্যবহার  এই ওষুধটি আমেরিকার খাদ্য ও প্রশাসন বিভাগ প্রেগন্যান্সি ক্যাটাগরি "C" তে অন্তর্ভুক্ত করেছে। প্রাণীর উপর গবেষণায় ভ্রূণের উপর ক্ষতিকর প্রভাবের প্রমাণ পাওয়া গিয়েছে তবে মানুষের উপর কোন গবেষণা তথ্য নেই; তাই গর্ভাবস্থায় ব্যবহার না করায় ভালো।  সতর্কতা  কিডনি ও লিভারের রোগী, ৬ মাসের কম বয়সী বাচ্চা, মৃগী রোগী, বৃদ্ধ বয়স্ক, গর্ভবতী ও দুগ্ধদানকারী মায়েদের ক্ষেত্রে সতর্কতার সাথে ব্যবহার করা উচিত।    আরো দেখুন   রুপাটাডিন  লোরাটাডিন  তথ্যসূত্র  বিষয়শ্রেণী:ফার্মাকোলজি বিষয়শ্রেণী:এন্টিহিস্টামিন বিষয়শ্রেণী:পাইপেরিডিন বিষয়শ্রেণী:এইচ১ রিসেপ্টর অ্যান্টাগনিস্ট
মুসলিম তেলি হল তেলি জাতির অন্তর্ভুক্ত এক সম্প্রদায় যারা সুন্নি ইসলাম ধর্ম অনুসরণ করে। ভারত ও পাকিস্তানে এরা বসবাস করে। People of India Uttar Pradesh Volume XLII Part Two edited by A Hasan & J C Das pages 1061 to 1065  মুসলিম তেলির ঘাঞ্চি সম্প্রদায়ের সাথে সম্পর্কিত। ঘাঞ্চিরা গুজরাতের একটি সম্প্রদায়। এরা প্রধানত রান্নার তেল তৈরির পেশার সাথে জড়িত। এই অঞ্চলগুলিতে লুহার জাতিরও বসবাস। সেখানে কিছু তেল শোধনাগারকে সৌদি আরবের (ইউএই) তেলিস হিসাবে বিবেচনা করা হয়। তেলিস শব্দটির সাথে তেলি শব্দের বিশেষ মিল আছে।  তেলি শব্দটি সংস্কৃত শব্দ তৈলিকা বা তৈল থেকে এসেছে, যার অর্থ সরিষা বা তিল থেকে প্রস্তুত তেল। এই সম্প্রদায়ের লোকেরা এইভাবে সরিষা বা তিলের তেল প্রস্তুত করে জীবিকা নির্বাহ করে। তারা ইসলাম ধর্মে ধর্মান্তরিত কারিগর শ্রেনীর একটি অংশ। তারা এমন কিছু উপাধি ব্যবহার করে যা সাধারণত হিন্দু সম্প্রদায়ে লোকেরা ব্যবহার করে। উত্তর ভারতে তারা উর্দুতে কথা বলে এবং এর সাথে আওয়াধি এবং খারি বলি উপভাষা ব্যবহার করে। পাকিস্তানে এই সম্প্রদায় পাঞ্জাবি ভাষায় কথা বলে। People of India Uttar Pradesh Volume XLII Part Two edited by A Hasan & J C Das pages 1062  ভারতে তারা উত্তর প্রদেশ এবং বিহার রাজ্যেসহ উত্তর ভারতের বিস্তীর্ণ অঞ্চল জুড়ে বসবাস করেন। এই জনগোষ্ঠী পেশার জন্য  জমির ওপর নির্ভরশীল। তেল প্রস্তুত করা তাদের ঐতিহ্যবাহী পেশা। এখন অর্থকরী ফসল চাষ এবং অন্যান্য ব্যবসার সাথেও তারা যুক্ত। অনেকেই এখন সফল ব্যবসায়ী। এই সম্প্রদায়ের লোকেরা নিজেকে শেখ মর্যাদাসম্পন্ন বলে মনে করে, কারণ তারা বৈশ্য বর্ণ থেকে ধর্মান্তরিত। People of India Uttar Pradesh Volume XLII edited by A Hasan & J C Das page 1063  উত্তরপ্রদেশে বেশিরভাগ তেলি জনগন ছোট এবং মাঝারি আকারের কৃষক। ভারতের স্বাধীনতার সময় সম্পাদিত ভূমি সংস্কার থেকে তারা অনেকেই উপকৃত হয়েছেন। তখন তাদের চাষ করা জমির মালিকানা দেওয়া হয়েছিল। উত্তরপ্রদেশের তেলিরা কঠোরভাবে অন্তঃবিবাহী প্রথায় বিশ্বাসী। তারা আরও চারটি অন্তঃবিবাহিত গোষ্ঠীতে বিভক্ত। সেই চারটি ভাগ হল, তুর্কিয়া, ইকাসনা, দোসনা এবং দেশ। তুর্কিয়ারা প্রধানত আওধ এবং বারাণসীতে থাকে। ইকাস্না এবং দোসনারা পশ্চিম উত্তর প্রদেশে থাকেন। তারা উর্দু, সেইসাথে হিন্দির উপভাষায় কথা বলে এবং সুন্নি সম্প্রদায়কে অনুসরণ করে। তেলিরা বহু-বর্ণের গ্রামে বাস করে, কিন্তু তাদের নিজস্ব স্বতন্ত্র পরিচয় বজায় রাখে।  People of India Uttar Pradesh Volume XLII edited by A Hasan & J C Das page 1063  পাকিস্তানে, তিনটি স্বতন্ত্র সম্প্রদায় রয়েছে যারা তেলি সম্প্রদায়ের অংশ। তারা হল করাচীর উর্দুভাষী সম্প্রদায়, পাঞ্জাবের তেলি মালিক এবং তেলি রংহার রাজপুত।   তথ্যসূত্র   বিষয়শ্রেণী:বিহারের মুসলিম সম্প্রদায় বিষয়শ্রেণী:বিহারের সামাজিক গোষ্ঠী বিষয়শ্রেণী:উত্তরপ্রদেশের মুসলিম সম্প্রদায় বিষয়শ্রেণী:পাকিস্তানের সামাজিক দল বিষয়শ্রেণী:ভারতের মুসলিম সম্প্রদায় বিষয়শ্রেণী:উত্তরপ্রদেশের সামাজিক গোষ্ঠী
ইভা ব্রাউন (ফেব্রুয়ারি ৬, ১৯১২ – এপ্রিল ৩০, ১৯৪৫) ছিলেন ২য় বিশ্বযুদ্ধে জার্মানির রাষ্ট্রনায়ক অ্যাডলফ হিটলারের স্ত্রী এবং সবচেয়ে অন্তরঙ্গ সহচরী। ১৭ বছর বয়সে মিউনিখে কাজ করার সময় তার সাথে হিটলারের প্রথম দেখা হয়। ১৯৪৫ সালে আত্মহত্যার পুর্বেও তিনি ১৯৩৬ সালে আর একবার আত্মহত্যা করতে চেয়েছিলেন। হিটলারের রাজনীতিতে তার কোন প্রভাব পড়েনি তবে এ বিষয়ে ঐতিহাসিকদের বিতর্ক রয়েছে। তার ধূমপান, প্রসাধনী সামগ্রীর ব্যবহার এবং ছোট কাপড় পরে রোদ পোহানো হিটলার পছন্দ করতেন না। তিনি ফটোগ্রাফি খুবই ভালবাসতেন। তার তোলা হিটলারের একটি রঙ্গিন ছবি পাওয়া যায়। ১৯৪৪ সালে তার বোনের সাথে হিটলারের এক সহকারীর বিয়ের আগে তাকে লোকজনের সাথে বিশেষ মিশতে দেখা যায়নি। ১৯৪৫ সালে হিটলারের শেষ ভরসা স্তেইন এর সেনাবাহিনী বিধ্স্ত হয়ে যায় এবং তার অধিকাংশ সঙ্গী মিত্রবাহিনীর কাছে ধরা দেয়। এর ফলে হিটলার তার জীবনের সব আশা-আকাঙ্ক্ষা হারিয়ে ফেলেন এবং ইভাকে পালিয়ে যেতে বলেন। কিন্তু ইভা পালিয়ে না গিয়ে সেখানে থেকে যান এবং হিটলারের সাথেই ৩০শে এপ্রিল আত্মহত্ম্যা করেন।   তথ্যসূত্র    বহিঃসংযোগ            বিষয়শ্রেণী:১৯১২-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:জার্মানির ইতিহাস বিষয়শ্রেণী:গুলি খেয়ে বেঁচে যাওয়া বিষয়শ্রেণী:১৯৪৫-এ আত্মহত্যা বিষয়শ্রেণী:নাৎসি জার্মানির ব্যক্তি
দারিদ্র বিমোচন দল মালদ্বীপের একটি রাজনৈতিক দল ছিল।  দলটি ৫ সেপ্টেম্বর ২০০৮ সালে নির্বাচন কমিশনে নিবন্ধিত হয়েছিল। নির্বাচন কমিশনের নির্দেশে দলটির নাম পরিবর্তন করে মালদ্বীপের লেবার পার্টি রাখা হয়েছে। দলটির সহ-সভাপতি ছিলেন আহমেদ সেলিম, যিনি বায়া অতোল্ল, আইদাফুশির সংসদ সদস্য ছিলেন, এখন তিনি মালদ্বীপের প্রগ্রেসিভ পার্টির সদস্য।  দলটি ২০১৩ সালে বিলুপ্ত হয়ে যায়।   তথ্যসূত্র   বিষয়শ্রেণী:২০১৩-এ বিলুপ্ত রাজনৈতিক দল বিষয়শ্রেণী:২০০৮-এ প্রতিষ্ঠিত রাজনৈতিক দল বিষয়শ্রেণী:মালদ্বীপের রাজনৈতিক দল
নীল ঘন্টা হল একধরণের লতানো ফুলের গাছ। এর বৈজ্ঞানিক নাম thunbergia erecta. নীল ঘন্টা ফুল সাধারণত গাঢ় নীল বা নীল-বেগুনি রঙের হয়ে থাকে। পাঁচ পাপড়ি বিশিষ্ট এই ফুলের ঘন্টা আকৃতির কারনেই এর নাম হয়েছে নীল ঘন্টা।লতানো ফুল নীল ঘন্টা - ই-কালের কন্ঠ (০১ সেপ্টেম্বর, ২০২২ ইং)  বর্ণনা নীল ঘন্টা ফুলের আদি নিবাস আমেরিকার ক্রান্তীয় অঞ্চলে হলেও বর্তমানে বাংলাদেশের প্রায় সব বাগানেই এর দেখা মেলে। তবে এই গাছ ঠিক কবে বাংলাদেশে এসেছে এর সঠিক কোন তথ্য পাওয়া যায়না। নীল ঘন্টা গাছ কেটে-ছেঁটে ঝোঁপের আকৃতিতে রাখা যায় আবার মাচা বা ফটকের পাশে লাগালে সহজেই সেখানে ছড়িয়ে পড়ে। এই গাছ সাধারনত প্রায় দেড় মিটার পর্যন্ত লম্বা হয়। শাখার অগ্রভাগের পাতার গোড়া থেকে একেকটি বা সজোড় গাঢ়-নীল বা নীল-বেগুনি রঙের ফুল ফোটে। এই ফুল চওড়া ও সামান্য বাঁকা। দলনল সাদা, ভেতর টকটকে হলুদ এবং তিন সেন্টিমিটার লম্বা এবং এর মুখ প্রায় চার সেন্টিমিটার চওড়া।  তথ্যসূত্র  বিষয়শ্রেণী:ফুল বিষয়শ্রেণী:উদ্যান উদ্ভিদ বিষয়শ্রেণী:আফ্রিকার উদ্ভিদ
স্টিফেন ডব্লিউ. হারগার্টেন একজন মার্কিন চিকিৎসক, বন্দুক সহিংসতা বিষয়ক গবেষক ও মিলওয়াকি উইসকনসিন মেডিকেল কলেজের অধ্যাপক। উইসকনসিন মেডিকেল কলেজে, তিনি জরুরি মেডিসিন বিভাগের চেয়ারম্যান, গ্লোবাল হেলথ প্রোগ্রামের সহযোগী ডিন এবং ইনজুরি রিসার্চ সেন্টারের পরিচালক।   শিক্ষা  হারগার্টেন মেডিক্যাল কলেজ অফ উইসকনসিন থেকে তার এমডি এবং ১৯৮৪ সালে জনস হপকিন্স ব্লুমবার্গ স্কুল অফ পাবলিক হেলথ থেকে তার এমপিএইচ ডিগ্রি লাভ করেন। তিনি পানামার গোর্গাস হাসপাতালে ইন্টার্নশিপ সম্পন্ন করেছেন।   কর্মজীবন  হারগার্টেন ১৯৮৯ সালে উইসকনসিন মেডিক্যাল কলেজের অনুষদে যোগদান করেন। ২০১০ সালের জানুয়ারীতে, তাকে উইসকনসিন মেডিকেল কলেজের গ্লোবাল হেলথ অফিসের সহযোগী ডিন হিসেবে মনোনীত করা হয়। ২০১৪ সালে, তিনি আন্তর্জাতিক স্বাস্থ্য কেন্দ্রের পরিচালক হন, যাকে উইসকনসিন মেডিকেল কলেজ "উইসকনসিন-মিলওয়াকি বিশ্ববিদ্যালয় এবং মার্কুয়েট বিশ্ববিদ্যালয় সহ বেশ কয়েকটি প্রতিষ্ঠানের সহযোগী" হিসাবে বর্ণনা করা হয়। তিনি তার কর্মজীবনে শত শত বন্দুকের গুলিতে আক্রান্ত ব্যক্তিদের চিকিৎসা করেছেন।   গবেষণা  হারগার্টেনকে "দেশের নেতৃস্থানীয় বন্দুক সহিংসতা বিশেষজ্ঞদের একজন" বলা হয়। ২০০৭ সালে, তিনি এবং বেলা ডিনহ-জার ওয়াশিংটন, ডিসিতে ২০০৪ থেকে ২০০৬ সাল পর্যন্ত বিদেশে আমেরিকানদের অ-রোগে মৃত্যুর তথ্য বিশ্লেষণ করে গ্লোবাল ট্রাফিক সেফটি সপ্তাহের অংশ হিসাবে একটি গবেষণা উপস্থাপন করেছিলেন।   বন্দুক সহিংসতা বিষয়ক সক্রিয়তা  ১৯৯০-এর দশকে ব্ল্যাক ট্যালন ব্র্যান্ড দ্বারা প্রস্তাবিত একটি বুলেটের বিরুদ্ধে হারগার্টেন প্রচারাভিযান চালিয়েছিলেন, যা কোন শিকারের ভিতরে প্রবেশ করার পরে একটি পাপড়ির মতো আকারে ছড়িয়ে যেতো। সার্জনরা যখন কোন ক্ষত থেকে এই ধরনের বুলেট সরানোর চেষ্টা করেন তখন এটি সংক্রমণের বিস্তারকে ছড়িয়ে দিতে পারে এই যুক্তিতে তিনি এর প্রতিবাদ করেন। এছাড়াও ১৯৯০-এর দশকে, তিনি হাতবন্দুক ব্যবহারে মৃত্যুর সংখ্যা হ্রাস করার জন্য তিনটি পরিবর্তনের প্রস্তাব করেছিলেন, মিলওয়াকি জার্নাল সেন্টিনেলের মতে যা ছিল: "ট্রিগার লক ব্যবহারের আহ্বান; একটি বন্দুক লোড করা হয়েছে তা দেখানোর জন্য একটি সূচক; এবং একটি লক প্রক্রিয়া যা শুধুমাত্র মালিককে বন্দুক ব্যবহার করার অনুমতি দেয়"। বুলেটের বিরোধিতা করার জন্য তার প্রচেষ্টার মধ্যে রয়েছে ট্রমা জার্নালে এই বিষয়ে একটি সম্পাদকীয় লেখা এবং অন্যান্য চিকিৎসকদেরও এর বিরুদ্ধে প্রচারণা চালানোর জন্য উৎসাহিত করা। তিনি বলেছেন যে সশস্ত্র বেসামরিক নাগরিকরা গণহারে গুলি বর্ষণ বন্ধ করার চেষ্টা করছে, তবে তারা পরিস্থিতিকে প্রশমিত করার চেয়ে পরিস্থিতিকে আরও বাড়িয়ে তুলবে, কারণ পুলিশের তুলনায় তাদের লক্ষ্যবস্তুতে আঘাত হানার সম্ভাবনা কম।   সম্মান এবং পদবী  হারগার্টেন ২০১১ সালে ন্যাশনাল একাডেমি অফ মেডিসিন (তখন ইনস্টিটিউট অফ মেডিসিন নামে পরিচিত ছিল) এবং জনস হপকিন্স সোসাইটি অফ স্কলার নির্বাচিত হন।   একাডেমিক সমিতির সাথে কাজ  হারগার্টেন সোসাইটি ফর অ্যাডভান্সমেন্ট অফ ভায়োলেন্স অ্যান্ড ইনজুরি রিসার্চের প্রতিষ্ঠাতা সভাপতি এবং অ্যাসোসিয়েশন অফ একাডেমিক চেয়ারস অফ ইমার্জেন্সি মেডিসিনের সাবেক সভাপতি। তিনি বিশ্ব স্বাস্থ্য সংস্থার সহিংসতা ও আঘাত প্রতিরোধ মেন্টরিং কমিটি এবং নিরাপদ আন্তর্জাতিক সড়ক ভ্রমণ সমিতির পরিচালনা পর্ষদেও কাজ করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন জরুরী চিকিত্সক বিষয়শ্রেণী:বন্দুক সহিংসতা গবেষক বিষয়শ্রেণী:উইসকনসিন মেডিক্যাল কলেজের শিক্ষক বিষয়শ্রেণী:উইসকনসিন মেডিক্যাল কলেজের প্রাক্তন শিক্ষার্থী বিষয়শ্রেণী:উইসকনসিনের চিকিৎসক বিষয়শ্রেণী:মার্কিন হাসপাতালের প্রশাসক বিষয়শ্রেণী:ন্যাশনাল একাডেমি অব মেডিসিনের সদস্য
রিচুয়্যাল ইন ট্রান্সফিগার্ড টাইম ১৯৪৬ সালের মার্কিন পরীক্ষামূলক নির্বাক সাদাকালো স্বল্পদৈর্ঘ্য চলচ্চিত্র। ১৫ মিনিট স্থিতিকালের চলচ্চিত্রটি রচনা, প্রযোজনা, পরিচালনা এবং সম্পাদনা করেছেন মার্কিন আভা-গার্দ এবং পরাবাস্তববাদী চলচ্চিত্র নির্মাতা মায়া ডেরেন।  ডেরেনের তার আগের অ্যা স্টাডি ইন কোরিওগ্রাফি ফর ক্যামেরা (১৯৪)) রচনায় চলচ্চিত্রের উপর নৃত্যের ব্যবহার সামাজিক রীতিনীতি, রূপান্তর এবং নৃতাত্ত্বিকতার দৃষ্টির মাধ্যমে আবিষ্কার করেছেন। এটি অসমাপ্ত গল্প বলার ধরন, ধীর গতির ব্যবহার, ফ্রিজ ফ্রেমিং, মঞ্চ নাচ এবং চলচ্চিত্রের অনন্য মিশ্রণের জন্য উল্লেখযোগ্য। মূল ভূমিকায় ডেরেন এবং নৃত্যশিল্পী হিসাবে রিতা ক্রিস্টিয়ানি এবং ফ্র্যাঙ্ক ওয়েস্টব্রুক অভিনয় করেছিলেন।  পরবর্তীতে ডেরেন তার মেডিটেশন অন ভায়োলেন্স (১৯৪৮), অনসম্বল ফর সমনামবুলিস্ট (১৯৫১), ডিভাইন হর্সমেন: দ্য লিভিং গড্‌স অব হাইতি (১৯৮৫, মৃত্যুপরবর্তী) চলচ্চিত্রগুলিতে নৃত্যের প্রতি সান্নিধ্যের জন্য খ্যাতি অর্জন করেছিলেন। ২০১৯ সালে প্রকাশিত বিবিসির "দ্য হান্ড্রেট গ্রেটেস্ট ফিল্ম ডিরেক্টেড বাই ওমেন" তালিকায় চলচ্চিত্রটি ৯৫ তম স্থানে অর্ন্তভূক্ত হয়েছে।  অভিনয়ে  রিতা ক্রিস্টিয়ানি  মায়া ডেরেন  আনাস নিন  ফ্র্যাঙ্ক ওয়েস্টব্রুক  গোর ভিদাল  তথ্যসূত্র  বহিঃসংযোগ  বিষয়শ্রেণী:১৯৪৬-এর চলচ্চিত্র বিষয়শ্রেণী:১৯৪০-এর দশকের স্বল্পদৈর্ঘ্য চলচ্চিত্র বিষয়শ্রেণী:১৯৪০-এর দশকের আভঁ-গার্দ ও পরীক্ষামূলক চলচ্চিত্র বিষয়শ্রেণী:নির্বাক চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন আভঁ-গার্দ ও পরীক্ষামূলক চলচ্চিত্র‎ বিষয়শ্রেণী:মায়া ডেরেন পরিচালিত চলচ্চিত্র বিষয়শ্রেণী:পরীক্ষামূলক চলচ্চিত্র
গৌরব চট্টোপাধ্যায় একজন ভারতীয় চলচ্চিত্র এবং টেলিভিশন অভিনেতা। তিনি উত্তম কুমারের নাতি। তরুণ মজুমদার পরিচালিত ভালোবাসার অনেক নাম (২০০৬) এর মাধ্যমে চলচ্চিত্রে অভিষিক্ত হন। সেই চলচ্চিত্রে সহঅভিনেতা হিসেবে ছিলেন সৌমিত্র চ্যাটার্জী এবং মৌসুমী চ্যাটার্জী।   ব্যক্তিগত জীবন  গৌরব চট্টোপাধ্যায় পশ্চিমবঙ্গের কলকাতায় জন্মগ্রহণ করেন। মহানায়ক উত্তম কুমার তার পিতামহ। তিনি ২০১৩ সালে অনিন্দিতা বসুকে বিয়ে করেন। ২০১৫ সালে তাদের বিচ্ছেদ হয়ে যায়। আবার তিনি ২০২০ সালের ৯ ডিসেম্বর দেবলিনা কুমারের সাথে বিবাহবন্ধনে আবদ্ধ হন।   চলচ্চিত্রের তালিকা    চলচ্চিত্র  বছরশিরোনামচরিত্রপরিচালকমন্তব্য২০০৬ভালোবাসার অনেক নামতরুণ মজুমদার২০০৭কৃষ্ণকান্তের উইল২০০৮ইতিসঞ্জয়২০১১রঙ মিলান্তিডিজেকৌশিক গাঙ্গুলি২০১২পথের শেষ কোথায়২০১৩আশ্চর্য প্রদীপঅনিক দত্ত২০১৯কে তুমি নন্দিনীআকাশপথিকৃৎ বসু২০২২বাবা বেবি ওসৌভিকঅরিত্র মুখোপাধ্যায়২০২৩ঘরে ফেরার গানরিভুঅরিত্র সেনমায়াজুনিয়র দরবাররাজর্ষি দেকীর্তনঅরূপঅভিমন্যু মুখোপাধ্যায়আসন্নসেনাপতিশিবাজি রাওরিঙ্গো ব্যানার্জিঅপ্রকাশিতঅতি উত্তমগৌরবসৃজিত মুখার্জি   টিভি ধারাবাহিক  বছরশিরোনাম চরিত্রপরিচালকমন্তব্য২০২১ - বর্তমানগাঁটছড়াঋদ্ধিমান "রিদ্ধি" সিংহ রায়সৌমেন হালদারস্টার জলসা ২০১৯ - ২০২২মহাপীঠ তারাপীঠরবীন্দ্রনাথ ঠাকুরশুভেন্দু চক্রবর্তীস্টার জলসা২০১৭ - ২০২২করুণাময়ী রাণী রাসমণিমথুরামোহন বিশ্বাসঅভিমন্যু মুখোপাধ্যায়জি বাংলা২০১৭ - ২০১৮আদরিনীরায়ান সেনস্টার জলসা ২০১৩ - ২০১৭বধূবরণসাত্যকি চৌধুরীস্টার জলসা২০১২ - ২০১৩ঘরে ফেরার গানরিক ব্যানার্জিস্টার জলসা ২০০৮ - ২০১০দুর্গারূপমঅনুপম হরিস্টার জলসা   ওয়েব ধারাবাহিক  বছরশিরোনামচরিত্রপরিচালকমন্তব্য২০২১সেই যে হলুদ পাখি -  সিজন ২২০২০বন্য প্রেমের গল্প২১শে ফেব্রুয়ারি ২০১৯বউ কেনো সাইকো২০১৮সেই যে হলুদ পাখি৮ই ডিসেম্বর ২০১৮বিরক্ত করবেন না২৯শে সেপ্টেম্বর ২০১৮চরিত্রহীন   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:বাঙালি অভিনেতা বিষয়শ্রেণী:বাংলা চলচ্চিত্র অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:বাঙালি টেলিভিশন অভিনেতা
দত্তপুকুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার দত্তপুকুর শহরে অবস্থিত।   অবস্থান  thumb|২ নম্বর প্লাটফর্মে, উত্তর মুখ  দত্তপুকুর রেলওয়ে স্টেশন উত্তর চব্বিশ পরগণা জেলার দত্তপুকুরে অবস্থিত। এই স্টেশন থেকে  পরবর্তী স্টেশন হল - বিড়া রেলওয়ে স্টেশন এবং পূর্ববর্তী স্টেশন হল - বামনগাছি রেলওয়ে স্টেশন।   ইতিহাস  ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।এই রেলের জমি সেখানকার জমিদার দত্তরা বিনামূল্যে রেল কোম্পানীকে দান করে,শর্ত ছিল দত্তদের পদবী দিয়ে রেল স্টেশনের নাম রাখতে হবে এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।  রেলপথ  দত্তপুকুর রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। দত্তপুকুর রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  দত্তপুকুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ দত্তপুকুর রেলওয়ে স্টেশনের রেলপথে বৈদ্যুতীক ট্রেন চলাচল করে।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ  এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  দত্তপুকুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ভিক্টর আলেক্সান্ডার ব্রুস, ৯ম আর্ল অব এলগিন, ১৩শ আর্ল অব কিনকার্ডাইন,  (১৬ মে ১৮৪৯১৮ জানুয়ারি ১৯১৭), ১৮৬৩ সাল পর্য়ন্ত লর্ড ব্রুস হিসাবে পরিচিত, একজন ডান পন্থী ব্রিটিশ উদারপন্থী রাজনীতিক। ১৮৯৪ থেকে ১৮৯৯ পর্যন্ত ভারতের ভাইসরয় হিসাবে দায়িত্ব পালন করেন। ১৯০২-০৩ সালে তিনি আর্থার বেলফোর কর্তৃক বোয়ের যুদ্ধের তদন্তকারী হিসাবে নিযুক্ত হয়েছিলেন। ব্রিটিশ সাম্রাজ্যের ইতিহাসে এলগিন কমিশন হল এধরনের প্রথম কমিশন যারা দক্ষিণ আফ্রিকা ভ্রমণ করে সরেজমিনে সেই যুদ্ধে অংশগ্রহণকারী ব্যক্তিদের কাছ থেকে মৌখিক প্রমাণ সংগ্রহ করেন। এই প্রয়াশ ছিল যুদ্ধে নিহত ব্যক্তিদের জীবনের মূল্য বিবেচনায় তাদের আত্মীয় স্বজনের শোকের অনুভূতিকে সম্মান দিয়ে পরিচালিত প্রথম কোন সরকারী কার্য়ক্রম। সেসময় প্রথমবারের মতো যুদ্ধে নিহত সৈনিক ও অফিসারদের অবদানের স্বীকৃতি প্রদান করা হয়।  পটভূমি ও শিক্ষা এলগিন কানাডার মন্ট্রিলে জন্ম গ্রহণ করেন। তার পিতার নাম জেমন ব্রুস, ৮ম আর্ল অব এলগিন, কানাডার গভর্ণর-জেনারেল। তিনি গ্লেনালমন্ড কলেজ, অক্সফোর্ডে অধ্যায়ন করেন।  রাজনৈতিক জীবন এলগিন ব্রিটিশ লিবারেল পার্টির রাজনীতিতে যোগ দেন। ১৮৮৬ সালে তিনি পার্টির ট্রেজারার অব হাউজ হোল্ড এবং ফার্ষ্ট কমিশনার অব ওয়ার্কস হিসাবে দায়িত্ব পালন করেন।  ভারতের ভাইসরয় thumb|150px|left|লর্ড এলগিন ১৮৯৪ সালে পিতার পদাঙ্ক অনুসরণ করে তিনি ভারতবর্ষের ভাইসরয় নিযুক্ত হয়েছিলেন। তার শাসনামলে তেমন কোন উল্লেখযোগ্য ঘটনা ছিলনা। লর্ড এলগিন ভাইসরয় পদের আনুষ্ঠানিকতা পছন্দ করতেন না। তার রক্ষনশীল প্রবণতা সেসময়কার ভারতের আর্থ সামাজিক অস্থিরতার উপযোগি ছিল না। তার সময়ে ভারতে দুর্ভিক্ষ দেখা দেয়। দুর্ভিক্ষে ৪৫ লক্ষ মানুষ মারা যায়।Davis, Mike. Late Victorian Holocausts; 1. Verso, 2000.  pg. 158  এলগিন কমিশন লর্ড এলগিন ১৮৯৯ সালে ইংল্যান্ডে প্রত্যাবর্তন করেন। তাকে অর্ডার অব দ্যা গার্টার প্রদান করা হয়। ১৯০২ থেকে ১৯০৩ সাল পর্যন্ত তিনি দ্বিতীয় বোয়ের যুদ্ধের তদন্ত কমিশনের চেয়ারম্যান ছিলেন। ২৬ মার্চ ১৯০২ সালে তাকে ১ম ফিফেশায়ার ভলান্টেয়ারি আর্টিলারি কোরের সম্মানসূচক কর্ণেল হিসাবে নিয়োগ দেয়া হয়।   এলগিন কমিশন ১৯০৩ সালের বসন্তে অশ্বারোহী বাহিনী নিয়ে আলোচনায় বসে। বোয়ার যুদ্ধের সময় অনেক অশ্বারোহী বাহিনী তৈরী করা হয়। পদাতিক বাহিনীর সৈনিকদের অশ্বারোহী বাহিনীতে রূপান্তর করা হয়।  সম্মাননা ১৮৯৪ সালে ভারতের ভাইসরয় হিসাবে নিয়োগ পাবার সময় তাকে নাইট গ্র্যান্ড কমান্ডার অব দ্যা স্টার অব ইন্ডিয়া (জিসিএসআই) এবং নাইট গ্র্যান্ড কমান্ডার অব দ্যা অর্ডার অব দ্যা ইন্ডিয়ান এম্পায়ার (জিসিআইই) হিসাবে নিয়োগ দেয়া হয়। ১৮৯৯ সালে ভারত থেকে ইংল্যান্ডে প্রত্যাবর্তনের পর তাকে অর্ডার অব দ্যা গার্টার (কেজি) প্রদান করা হয়।  মৃত্যু লন্ড এলগিন ১৯১৭ সালে ডানফার্মলাইনের তার ব্যক্তিগত স্টেটে মৃত্যুবরণ করেন। তার বয়স হয়েছিল ষাটষট্টি বছর। তার মৃত্যুর পর তার জ্যেষ্ঠ পুত্র এডওয়ার্ড তার সকল পদবীর উত্তরাধিকারী হয়েছিলেন।   আরও দেখুন   ভারতের গভর্নর-জেনারেলদের তালিকা।   তথ্যসূত্র    বহিঃসংযোগ   লর্ড এলগিন দ্বিতীয় - বাংলাপিডিয়া হতে সংকলিত নিবন্ধ।  বিষয়শ্রেণী:ভারতের গভর্নর জেনারেল বিষয়শ্রেণী:ভারতের ভাইসরয় বিষয়শ্রেণী:১৮৪৯-এ জন্ম বিষয়শ্রেণী:১৯১৭-এ মৃত্যু বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ব্রুস পরিবার বিষয়শ্রেণী:উপনিবেশের রাষ্ট্র সচিব
ধ্রুব (সংস্কৃত: ध्रुव) ছিলেন বিষ্ণু পুরাণ ও ভাগবত পুরাণে উল্লিখিত বিষ্ণুর ভক্ত।  সংস্কৃত শব্দ "ধ্রুব নক্ষত্র" মহাভারতে মেরু নক্ষত্রের জন্য ব্যবহার করা হয়েছে, যাকে উত্তানপাদের পুত্র এবং মনুর নাতি হিসেবে মূর্তিমান করা হয়েছে,  যদিও মহাভারতের পাঠের পুনরুদ্ধারের সম্ভাব্য সময়ে পোলারিস এখনও মহাকাশীয় মেরু থেকে কয়েক ডিগ্রি দূরে ছিলেন।  তথ্যসূত্র  বহিঃসংযোগ  Dhruva's story in the Vishnu Purana  Dhruva's story from the Bhagavatam  Abridged Translation from the Vishnu Purana  বিষয়শ্রেণী:হিন্দু পৌরাণিক চরিত্র
গিং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ বাদামতাম চা বাগান-এর দক্ষিণে অবস্থিত৷ ভূগোল গিং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷ এটি জেলাটির অন্যতম পুরানো চা-বাগান৷ জনতত্ত্ব ২০১১ খ্রিষ্টাব্দের ভারতের জনগণনা অনুসারে গিং চা বাগান জনগণনা নগরের জনসংখ্যা ৪০৮৯ জন, যার মধ্যে ২০৩৭ জন পুরুষ ও ২০৫২ জন নারী৷ প্রতি হাজার পুরুষে ১০০৭ জন নারী৷ ৬ বছর অনুর্দ্ধ ৩৪৫ জন শিশু, যা সমগ্র জনসংখ্যার ৮.৪৪ %৷ ৬ বছরোর্দ্ধ জনসংখ্যার ৮২.৪৩% অর্থাৎ ৩০৮৬ জন সাক্ষর৷https://www.census2011.co.in/data/town/306189-ging-tea-garden-west-bengal.html  ভাষা ও ধর্ম ভাষা  ধর্ম  জনগণনা নগরটিতে ১২৩৮ জন হিন্দু, ১১ জন মুসলিম, ৪১৯ জন খ্রিস্টান, ৩ জন শিখ, ১৭৪৮ জন বৌদ্ধ ও ৫ জন জৈন বাস করেন৷  পরিবহন শহরটি লেবং রোডের ওপর অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷   তথ্যসূত্র   বিষয়শ্রেণী:দার্জিলিং জেলার শহর ও নগর